Det kan godt være, at en indbrudstyv er en smule skuffet efter at have stjålet stole, der lignede dyre designerstole - men som i virkeligheden var kopier.

En tyv brød natten til fredag ind i et hus på Høje Nibe i Nibe. Her stjal han tre stole, som til forveksling ligner de dyre originale Corona-stole i sort læder. Men stolene har højst sandsynligt ikke den værdi, som tyven havde regnet med, for det var nemlig kopier. Indbrudstyven nåede ikke at sjæle yderligere i huset, da ejeren kom hjem, og tyven stak af.